Põlula postkontor on 11.-24. juulini külastajatele ajutiselt suletud, sest töötaja viibib puhkusel.
Põlula postkontor sulgeb paariks nädalaks uksed
“Põlula postkontoris töötab üks inimene. Tegu on väikese postkontoriga ning sinna asendaja leidmine puhkuse ajaks on väga keeruline,” põhjendas Eesti Posti pressiesindaja Inge Suder.
Sel ajal, kui elukohajärgne postkontor on suletud, on võimalik kirjakandja tasu maksmata koju tellida. Kirjakandja vahendusel on võimalik näiteks teha makseid, tellida perioodikat, osta postivahendeid või kätte saada postipakke.
Põlulale lähim postkontor asub Sõmerul.